Príslušníci vykonali osem domových prehliadok a tri prehliadky iných priestorov, pri nich zaistili metamfetamín, heroín a marihuanu v množstve vyše 500 gramov a tiež finančnú hotovosť vo výške takmer 10.000 eur.
"Osoby sú obvinené z obzvlášť závažného zločinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi, spáchaného formou spolupáchateľstva. V prípade v súčasnosti prebiehajú ďalšie procesné úkony, preto bližšie informácie nie je možné poskytnúť," doplnila Barinková.